**Erezii la mica publicitate**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vând capra vecinului cu tot cu iezi

Cumpărătorul încasează şi recom

pensa şi paguba Cine se scoală de

dimineaţă nu prinde doi iepuri nici

odată Friptura de nori nu ţine de se

te Între două nu e rouă După soare

nici urmă de vreme bună Cine caută

nu găseşte punguţa cu doi eurocenţi

la post restant La preţ redus nimeni

nu-i gratuit Cine înaintează înseamnă

că nu stă degeaba Plătiţi că oamenii

(muncii) nu ştiu de glumă Cine râde

la urmă nu are nici chef nici specta

tori Femeia Femeia-i o dată hai de

două ori Femeia-i dată dracului

Punct şi de la capăt

Costel Zăgan, EREZII DE-O CLIPĂ II